Ομέρ Πασάς

Ο Ομέρ Πασάς, επίσης γνωστός ως Ομέρ Πασάς Λάττας (, ; 1806-1871) ήταν οθωμανός στρατάρχης και κυβερνήτης. Γεννήθηκε στην Αυστριακή επικράτεια, από Σέρβους Χριστιανούς Ορθόδοξους γονείς και αρχικά υπηρέτησε στον Αυστριακό στρατό. Όταν αντιμετώπισε κατηγορίες υπεξαίρεσης, κατέφυγε στην Οθωμανική Βοσνία όπου ασπάστηκε το Ισλάμ. Στη συνέχεια κατετάγη στον οθωμανικό στρατό στον οποίο εξελίχθηκε γοργά. Ο Ομέρ κατέπνιξε αρκετές εξεγέρσεις σε όλη την Οθωμανική Αυτοκρατορία, και ήταν διοικητής στον Κριμαϊκό Πόλεμο, όπου κέρδισε μερικές εξαιρετικές νίκες στη Σιλίστρα και την Ευπατορία και συμμετείχε στην πολιορκία της Σεβαστούπολης.

Τον Απρίλιο του 1867 αποβιβάστηκε με τουρκικά στρατεύματα στη Σούδα με αποστολή να καταστείλει την Μεγάλη Κρητική Επανάσταση του 1866. Αφού προσπάθησε ανεπιτυχώς να υποτάξει τα Σφακιά, κινήθηκε ανατολικά προς το Οροπέδιο Λασιθίου, στο οποίο εισέβαλε τον Μάιο του 1867 σφάζοντας πολλούς από τους κατοίκους του. Αδυνατώντας να φέρει σε πέρας την αποστολή του, αντικαταστάθηκε στο τέλος του χρόνου.

 Παραπομπές 

Κατηγορία:Οθωμανοί στρατιωτικοί
Κατηγορία:Πασάδες της Οθωμανικής Αυτοκρατορίας
Κατηγορία:Κρητική Επανάσταση (1866-1869)